CELEX: 32016D1189
Language: lv
Date: 2016-07-19 00:00:00
Title: Komisijas Īstenošanas lēmums (ES) 2016/1189 (2016. gada 19. jūlijs), ar ko ar UV starojumu apstrādātu pienu atļauj laist tirgū ka jaunu pārtikas produktu atbilstoši Eiropas Parlamenta un Padomes Regulai (EK) Nr. 258/97 (izziņots ar dokumenta numuru C(2016) 4565)

21.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 196/50
            
         KOMISIJAS ĪSTENOŠANAS LĒMUMS (ES) 2016/1189
   (2016. gada 19. jūlijs),
   ar ko ar UV starojumu apstrādātu pienu atļauj laist tirgū ka jaunu pārtikas produktu atbilstoši Eiropas Parlamenta un Padomes Regulai (EK) Nr. 258/97
   
      
         (izziņots ar dokumenta numuru C(2016) 4565)
      
   
   (Autentisks ir tikai teksts angļu valodā)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Dairy Crest Ltd2012. gada 26. septembrī februārī Īrijas kompetentajām iestādēm iesniedza lūgumu laist tirgū ar UV starojumu apstrādātu pienu kā jaunu pārtikas produktu Regulas (EK) Nr. 258/97 1. panta 2. punkta f) apakšpunkta nozīmē.
            
         
               (2)
            
            
               Īrijas kompetentā pārtikas novērtēšanas iestāde 2013. gada 10. janvārī izdeva sākotnējo novērtējuma ziņojumu. Minētajā ziņojumā tā secināja, ka ar UV starojumu apstrādāts piens atbilst Regulas (EK) Nr. 258/97 3. panta 1. punktā norādītajiem kritērijiem attiecībā uz jauniem pārtikas produktiem.
            
         
               (3)
            
            
               Komisija 2013. gada 16. janvārī pārsūtīja sākotnējo novērtējuma ziņojumu pārējām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punkta pirmajā daļā noteiktajā 60 dienu termiņā tika pausti pamatoti iebildumi.
            
         
               (5)
            
            
               Komisija 2015. gada 9. februārī apspriedās ar Eiropas Pārtikas nekaitīguma iestādi (EFSA) un lūdza tai veikt papildu novērtējumu par pienu, kas apstrādāts ar UV starojumu, kā jaunu pārtikas produktu saskaņā ar Regulu (EK) Nr. 258/97.
            
         
               (6)
            
            
               
                  EFSA savā 2015. gada 10. decembra atzinumā par pienu, kas apstrādāts ar UV starojumu, kā jaunu pārtikas produktu secināja (2), ka ar UV starojumu apstrādāts piens ir nekaitīgs, ievērojot ierosinātos lietošanas nosacījumus.
            
         
               (7)
            
            
               Šis atzinums ir pietiekams pamats, lai secinātu, ka ar UV starojumu apstrādāts piens kā jauns pārtikas produkts atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (8)
            
            
               Pasterizēta piena apstrāde ar UV starojumu palielina D vitamīna saturu pienā. Eiropas Parlamenta un Padomes Regula (ES) Nr. 1169/2011 (3) nosaka, kāds vitamīnu un minerālvielu daudzums ir uzskatāms par ievērojamu. Tādēļ ir svarīgi pienācīgi informēt patērētāju par tāda D vitamīna klātbūtni produktā, kas ir iegūts apstrādē ar UV starojumu.
            
         
               (9)
            
            
               Eiropas Parlamenta un Padomes Regulā (EK) Nr. 1925/2006 (4) ir noteiktas vitamīnu un minerālvielu, un dažu citu vielu pievienošanai pārtikā piemērojamās prasības. Ar UV starojumu apstrādāta piena lietošana jāatļauj, neskarot šo tiesību aktu prasības.
            
         
               (10)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Neskarot Regulas (EK) Nr. 1925/2006 īpašos noteikumus, šī lēmuma I pielikumā specificēto ar UV starojumu apstrādāto pienu drīkst laist tirgū Savienībā kā jaunu pārtikas produktu, ievērojot šī lēmuma II pielikumā noteiktos lietojumus un maksimālos pieļaujamos daudzumus.
   2. pants
   Ar šo lēmumu atļautā ar UV stariem apstrādātā piena nosaukums uz pārtikas produkta marķējuma ir “ar UV starojumu apstrādāts piens”.
   Ja ar UV starojumu apstrādāts piens satur tādu D vitamīna daudzumu, kas saskaņā ar Eiropas Parlamenta un Padomes Regulas (ES) Nr. 1169/2011 XIII pielikuma A daļas 2. punktu tiek uzskatīts par nozīmīgu, apzīmējumam uz marķējuma pievieno šādu tekstu: “Satur D vitamīnu, kas ražots, izmantojot UV apstrādi” vai “Piens satur D vitamīnu, kas radies apstrādē ar UV starojumu”.
   3. pants
   Šis lēmums ir adresēts Dairy Crest Ltd, Claygate House, Littleworth Road, Esher, Surrey, KT10 9PN, United Kingdom.
   
      Briselē, 2016. gada 19. jūlijā
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 43, 14.2.1997., 1. lpp.
   
   
      (2)  EFSA Journal, 2016; 14 (1): 4370.
   
      (3)  Eiropas Parlamenta un Padomes 2011. gada 25. oktobra Regula (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu (OV L 304, 22.11.2011., 18. lpp.).
   
      (4)  Eiropas Parlamenta un Padomes 2006. gada 20. decembra Regula (EK) Nr. 1925/2006 par vitamīnu un minerālvielu, un dažu citu vielu pievienošanu pārtikai (OV L 404, 30.12.2006., 26. lpp.).
   
      I PIELIKUMS
      AR UV STAROJUMU APSTRĀDĀTA PIENA SPECIFIKĀCIJA
      
         Definīcija
      
      Ar UV starojumu apstrādāts pienu ir govs piens (pilnpiens un piens ar samazinātu tauku saturu), kurš pēc pasterizācijas apstrādāts ar ultravioleto (UV) starojumu, izmantojot turbulento plūsmu. Pasterizēta piena apstrāde ar UV starojumu palielina D3 vitamīna (holekalciferola) koncentrāciju, pārvēršot 7-dehidroholesterolu D3 vitamīnā.
      UV starojums: ultravioletās gaismas ar viļņa garumu 200-310 nm starojuma process, ne vairāk kā piecu sekunžu garumā ar jaudu 1 045 J/l.
      
         D3 vitamīns:
      
      
                  Ķīmiskais nosaukums
               
               
                  (1S,3Z)-3-[(2E)-2-[(1R,3aS,7aR)-7a-metil-1-[(2R)-6-metilheptān-2-il]-2,3,3a,5,6,7-heksahidro-1H-indēn-4-ilidēn]etilidēn]-4-metilidēncikloheksān-1-ols
               
            
                  Sinonīms
               
               
                  Holekalciferols
               
            
                  
                     CAS Nr.
               
               
                  67–97–0
               
            
                  Molekulmasa
               
               
                  384,6377 g/mol
               
            
         Saturs:
      
      
                  D3 vitamīns galaproduktā
               
               
                  Pilnpienā (1): 0,5–3,2 μg/100 g (2)
                  
                  Pienā ar samazinātu tauku saturu (1): 0,1–1,5 μg/100 g (2)
                  
               
            
         (1)  Kā definēts Eiropas Parlamenta un Padomes 2013. gada 17. decembra Regulā (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).
      
         (2)  HPLC
      
   
   
      II PIELIKUMS
      ATĻAUTAIS AR UV APSTRĀDĀTA PIENA LIETOJUMS
      
                  Pārtikas kategorija
               
               
                  D3 vitamīna deva
               
            
                  Pasterizēts pilnpiens (1)
                  
               
               
                  5–32 μg/kg vispārējai lietošanai, izņemot zīdaiņus
               
            
                  Pasterizēts piens ar samazinātu tauku saturu (1)
                  
               
               
                  1–15 μg/kg vispārējai lietošanai, izņemot zīdaiņus
               
            
         (1)  Patērēts tīrā veidā.